**SUBIECTE CONCURSUL JUDEȚEAN DE MATEMATICĂ ,,MICUL GAUSS”, 2018**

 **CLASA A II-A**

 **SUBIECTUL I**

1. Se consideră numerele 12, 35, 43. Folosind fiecare număr o singură dată și operațiile de adunare și scădere să se găsească toate rezultatele posibile.

 *20 puncte*

1. Din suma primelor șase numere naturale nenule (diferite de zero) se ia succesorul celui mai mare număr par de o cifră.

Ce rezultat se obține?

 *10 puncte*

**SUBIECTUL AL II-LEA**

1. Diferenţa a două numere este 187. Dacă adăugăm 98 la diferenţă obţinem al doilea număr.

Care este suma celor două numere?

 *20 puncte*

1. Să se mărească succesorul lui 378 cu predecesorul lui 500, iar din rezultat să se ia cel mai mic număr natural scris cu trei cifre impare diferite.

 *10 puncte*

**SUBIECTUL AL III-LEA**

1. La o florărie, un trandafir alb costă 3 lei, unul roșu 7 lei, iar unul galben 9 lei. Andrei are 30 de lei și vrea să îi cumpere mamei un buchet de 5 trandafiri, din fiecare culoare cel puțin unul.

Din ce fel de trandafiri poate Andrei să compună un buchet? (Aflați toate posibilitățile de alcătuire a unui buchet, ținând cont de suma pe care o are.)

 *12 puncte*

1. Cosmin are 5 cutii cu creioane. În a treia și a cincea sunt câte 8 creioane, în a doua sunt de două ori mai multe decât în a treia și cu 4 mai puține decât în prima cutie.

Câte creioane sunt în total, dacă în a patra cutie sunt un sfert din numărul creioanelor din prima cutie?

 *18 puncte*

Notă: 1. Toate subiectele sunt obligatorii și se vor redacta pe foile de concurs.

 2. Timpul efectiv de lucru este de 2 ore.

 3. Se acordă 10 puncte din oficiu.

**SUCCES!**